# Personālais dators VAIO Fit 13A/14A/15ASVF13N2/SVF14N2/SVF15N2

## VAIO datora atjaunināšana

Lai uzlabotu datora efektivitāti, drošību un funkcionalitāti, noteikti atjauniniet savu VAIO datoru, instalējot šīs lietojumprogrammas.

#### Piezīme

- Lai veiktu tālāk minētos atjaunināšanas iestatījumus, VAIO datoram jābūt savienotam ar internetu.

#### Windows Update

Pakalpojums Windows Update ļauj padarīt VAIO datora darbību stabilāku.

1. Atveriet viedpogu sadaļu un izvēlieties viedpoguMeklēšana. (Lai atvērtu viedpogu sadaļu, skatiet tēmu Viedpogu sadaļas atvēršana.)

2. Meklēšanas lodziņā ierakstiet «Windows Update».

3. Sarakstā izvēlieties Windows Update un izpildiet ekrānā redzamās instrukcijas, lai pabeigtu atjaunināšanu.

#### VAIO Update

VAIO Update automātiski paziņo jums par jaunajiem internetā pieejamiem atjauninājumiem, lejupielādē un instalē tos VAIO datorā.

1. Startējiet pakalpojumu VAIO Update un izpildiet ekrānā redzamās instrukcijas. (Skatiet tēmu Sadaļas Programmas startēšana, lai startētu pakalpojumu VAIO Update.)

#### Lietojumprogrammu no vietnes Windows veikals atjaunināšana

Noteikti atjauniniet lietojumprogrammu Windows veikals. Ja ir nepieciešams atjauninājums, ekrāna Sākums elementā Veikals tiek parādīts numurs.

1. Atveriet ekrānu Sākums un izvēlieties elementu Veikals. (Skatiet tēmu Par ekrānu un izvēlni Sākums, lai atvērtu ekrānu Sākums.)

2. Ekrāna augšējā labajā pusē atlasiet opciju Atjauninājumi.

   Iekavās parādītais skaitlis norāda, cik programmu varat izmantot.

3. Atzīmējiet lietojumprogrammas, kuras vēlaties atjaunināt, un atlasiet opciju Instalēt.

   Lai šīs lietojumprogrammas atjauninātu vēlāk, noņemiet tām atzīmes.

Uz lapas sākumu

### Saistītās tēmas

- Pakalpojuma VAIO Update izmantošana
- Lietojumprogrammu instalēšana no pakalpojuma Windows veikals

Uz lapas sākumu