# Personālais dators VAIO Fit 13A/14A/15ASVF13N2/SVF14N2/SVF15N2

## Piezīmes par BLUETOOTH(R) funkcijas lietošanu

Pirms izmantot BLUETOOTH funkciju, izlasiet šos brīdinājumus par pareizu lietošanu.

- Dažās valstīs vai reģionos BLUETOOTH funkcijas lietošana var būt ierobežota saskaņā ar vietējiem tiesību aktiem.

- BLUETOOTH funkcija, iespējams, nedarbosies dažās ierīcēs atkarībā no ražotāja izmantotajiem iestatījumiem vai lietojumprogrammas versijas. Pirms BLUETOOTH ierīces iegādes pārbaudiet tās sistēmas iestatījumus.

  Lai uzzinātu vairāk par BLUETOOTH ierīcēm, apmeklējiet VAIO atbalsta tīmekļa vietni.

  Dažās BLUETOOTH ierīcēs jāveic autentifikācija (pārošana), pirms izveidot savienojumu ar citu ierīci. Veiciet autentifikācijas procesu, pirms izveidojat savienojumu ar šādām ierīcēm.

- BLUETOOTH ierīces darbojas 2,4 GHz joslā, kuru izmanto dažādas ierīces. BLUETOOTH ierīcēs šī tehnoloģija ir izmantota, lai mazinātu radio traucējumus, ko rada citas ierīces, kuras izmanto to pašu joslu, tomēr radio traucējumi var samazināt saziņas ātrumu vai rādiusu vai izraisīt saziņas atteici.

- Saziņas ātrums un rādiuss var mainīties atkarībā no šādiem faktoriem:

  - attālums starp saziņas ierīcēm;

  - šķēršļu esamība starp ierīcēm;

  - apkārtējā vide, kas ietver sienu esamību un šo sienu materiālus;

  - ierīces konfigurācija;

  - aktīvās programmas;

  - radiosignāla apstākļi.

    Saziņa var tikt pārtraukta atkarībā no radiosignālu pārraides apstākļiem.

- Ja jūsu VAIO dators ir saderīgs ar BLUETOOTH ātrdarbīgo tehnoloģiju un jūs plānojat to izmantot ātrdarbīgai saziņai, datorā iespējojiet bezvadu LAN un BLUETOOTH funkciju.

- Lieli faili ilgstošas pārsūtīšanas procesā dažkārt var tikt bojāti. To izraisa BLUETOOTH standarta ierobežojumi un elektromagnētiskie traucējumi apkārtējā vidē.

- Vairāku BLUETOOTH ierīču pievienošana VAIO datoram var izraisīt sastrēgumu kanālā, kas savukārt var samazināt ierīces veiktspēju. Šī ir normāla parādība, izmantojot BLUETOOTH tehnoloģiju, un tā nenorāda uz darbības traucējumu.

- Video un audio var nebūt sinhronizēti, ja VAIO datorā atskaņojat video ar audio izvadi no pievienotās BLUETOOTH ierīces. Šī ir bieža parādība, izmantojot BLUETOOTH tehnoloģiju, un tā nenorāda uz darbības traucējumu.

- Visas BLUETOOTH ierīces jāsertificē atbilstoši Bluetooth SIG noteiktajai procedūrai, lai nodrošinātu šo ierīču atbilstību BLUETOOTH standartam.

  Pat gadījumā, ja BLUETOOTH ierīces atbilst BLUETOOTH standartam, atsevišķu ierīču veiktspēja, tehniskie dati un darbība var atšķirties. Datu apmaiņa ne vienmēr ir iespējama.

- Kā arī ne vienmēr ir garantēta BLUETOOTH ierīču saderība ar VAIO datoru.

- Ja nepieciešams ātri atspējot BLUETOOTH funkciju, izslēdziet savu VAIO datoru.

Uz lapas sākumu

### Saistītās tēmas

- Par BLUETOOTH(R) funkciju
- Saziņa ar citu BLUETOOTH(R) ierīci, piemēram, peli
- BLUETOOTH(R) saziņas apturēšana
- Par BLUETOOTH(R) drošību
- Piezīmes par Wi-Fi(R) (bezvadu LAN) funkcijas lietošanu

Uz lapas sākumu