# Personālais dators VAIO Fit 13A/14A/15ASVF13N2/SVF14N2/SVF15N2

## Piezīmes par atkopšanu

Kārtīgi izlasiet turpmākās piezīmes, pirms atkopt VAIO datoru.

### Svarīgas piezīmes par atkopšanu

- Veicot VAIO datora atkopšanu, tiks dzēsti visi iebūvētajā atmiņas ierīcē saglabātie dati, un tiks atjaunoti sākotnējie ražotāja iestatījumi. Pārliecinieties, ka jums ir vērtīgo datu dublējumkopija.

  Ja vēlaties saglabāt galvenos iestatījumus un personīgos datus, atsvaidziniet datoru. Skatiet vairāk informācijas tēmā VAIO datora atsvaidzināšana (modeļos, kuros tiek atbalstīta atsvaidzināšanas funkcija).

- Pirms veicat datora atkopšanu, atvienojiet no VAIO datora visas perifērijas ierīces, izņemot elektropadeves vadu, maiņstrāvas adapteri vai ierīces, kas nepieciešamas atkopšanas veikšanai.

- Atkopšanas laikā atstājiet elektropadeves vadu vai maiņstrāvas adapteri pievienotu VAIO datoram.

- Neapturiet atkopšanas procesu, kamēr tas nav pabeigts.

- Ja esat aizmirsis paroli un nevarat sākt atkopšanas procesu, sazinieties ar pilnvarotu Sony servisa un atbalsta centru, lai atiestatītu to. Tiks iekasēta atiestatīšanas maksa.

### Piezīmes par lietojumprogrammām

- Atkopjot VAIO datoru, ir iespējams atjaunot tikai sākotnēji instalētās lietojumprogrammas. Lietojumprogramma (-as), kuru esat instalējis pats, vai dati, kurus esat izveidojis pēc iegādes, netiks atjaunoti. Papildus jūs nevarat atjaunot tikai Windows.

- Noteiktas sākotnēji instalētās lietojumprogrammas ietver opcijas, kas ļauj tās atinstalēt vai instalēt automātiski. Tomēr lietojumprogrammas var nedarboties pareizi VAIO datorā, ja šādas opcijas tiek izmantotas.

- Instalējot lietojumprogrammas, kas modificē nodalījumu lielumus, var tikt atspējota atkopšana vai atkopšanas datu nesēja izveide. Lai no tā izvairītos, izveidojiet atkopšanas datu nesēju uzreiz pēc tam, kad VAIO dators ir gatavs lietošanai. Skatiet vairāk informācijas tēmā Atkopšanas datu nesēja izveide.

Uz lapas sākumu

### Saistītās tēmas

- Par atkopšanu
- Atkopšanas datu nesēja izveide
- Atkopšana no atkopšanas apgabala
- Atkopšana no atkopšanas datu nesēja

Uz lapas sākumu